**TRÆFNING VED ST. PIERRE**

15. juni 1815

Britisk grundlag

Generalløjtnant Picton har fået til opgave at sikre Hertugen af Wellingtons forsyningslinier ved at fastholde nøgleterrænet ved St Pierre. Forsyningslinien går over Hal. St. Pierre ligger på hovedvejen Malplaquet-Nivelles-Mont St. Jean, hvor den krydser floden Haine.

Picton har fået en sammensat kommando af britiske og holland-belgiske styrker. Styrken har været i området i længere tid, og har derfor forberedt stilling ved at bygge 3 kanonværn på åben mark. I formiddags har rytterpatruljer observeret et sammensat fransk korps på march mod St. Pierre, og kl. 14.00 er det fjendtlige korps deployeret omkring Ferme de l’Eau de Vie. Egne styrker er deployeret mellem floden Haine til byen St. Pierre og videre til Bois du St. Pierre. Fremrykningen er meldt til Hertugen af Wellington, men forstærkninger kan først være fremme i den kommende nat.

Opgave: Pictons kommando skal fastholde ovennævnte stilling inden kl. 19.00. (20 træk).

Styrke til rådighed fremgår af bilag.

Betingelse for sejr.

Der er 3 nøglepunkter: Ferme de St. Pierre ved Haine, landsbyen St. Pierre, og nordkant af skoven Bois du St. Pierre.

For at vinde skal den britiske styrke ved spillets slutning fastholde udgangslinien, eller i det mindste være i besiddelse af to af ovennævnte nøglepunkter.